Okresná prokuratúra Trenčín 
Bernolákova 2, 912 50 Trenčín 1

Sp. zn. : 1 Pv 542/13/3309	Trenčín, 26.3.2014
EEČ : 2-28-97-2014

U Z N E S E N I E

Trestná vec:	obvinená XXXXX  
Prečin:	Sprenevera podľa § 213 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Trenčín
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 6 000,00 € 
b.	Peňažná suma určená na všeobecne prospešné účely: 150,00 € 
c.	Suma odovzdaná štátu na peňažnú pomoc obetiam trestnej činnosti: 150,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odbor kriminalnej policie - vyšetrovania pod spisovou značkou ORP-574/2-OVK-TN-2013.
ako zamestnanec na pozícii čašník, krupiér v spoločnosti XXXXX dňa 04.03.2013 v herni XXXXX v Trenčíne, na základe žiadosti o pôžičku poskytla XXXXX z tržby herne XXXXX celkovo sumu 6.000,- Eur, pričom tieto peniaze zobrala bez vedomia majiteľov herne, čím svojmu zamestnávateľovi spoločnosti XXXXX spôsobila škodu vo výške 6.000,- Eur.

Odôvodnenie: 
Uznesením vyšetrovateľa Okresného riaditeľstva Policajného zboru, Odbor kriminálnej polície XXXXX sp. zn. ORP-574/2-OVK-TN-2013 zo dňa 04.07.2013, bolo podľa § 206 odsek l Trestného poriadku vznesené obvinenie XXXXX pre prečin sprenevery podľa § 213 odsek 1, odsek 2 písmeno a) Trestného zákona, na tom skutkovom základe, že obvinená ako zamestnanec na pozícii čašník, krupiér v spoločnosti XXXXX., so sídlom XXXXX, XXXXX zast. konateľmi XXXXX a XXXXX, v doposiaľ v presne nezistenom čase dňa 04.03.2013, v herni XXXXX v Trenčíne, si prisvojila cudziu vec, ktorá jej bola zverená a to tak, že po požiadaní XXXXX, nar. XXXXX, trvale bytom XXXXX, NXXXXX o to, aby mu požičala peniaze, ktoré jej prisľúbil na druhý deň vrátiť, mu obvinená XXXXX postupne z tržby herne XXXXX poskytla celkovo sumu 6.000,- Eur, pričom tieto peniaze zobrala bez vedomia majiteľov herne, do dnešného dňa túto finančnú hotovosť nevrátila, čím svojmu zamestnávateľovi spoločnosti XXXXX spôsobila škodu vo výške 6.000,- Eur.

	Preskúmaním na vec sa vzťahujúceho spisového materiálu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v § 220 odsek 1 Trestného poriadku.

	Obvinená a poškodený s uzatvorením zmieru počas prípravného konania vyslovili súhlas. Obvinená slobodne, vážne vyhlásila, že spáchala skutok, pre ktorý je trestne stíhaná, poškodenej spoločnosti XXXXX nahradila škodu spôsobenú trestným činom, ktorú poškodený požadoval v sume 6.000,- Eur. Súčasne obvinená navrhla zloženie peňažnej sumy na všeobecne prospešné účely vo výške 150,- Eur na účet prokuratúry, ktorú prokurátor považuje za dostačujúcu. Uvedená suma je určená štátu na peňažnú pomoc obetiam tresnej činnosti. Táto čiastka bola obvinenou zložená na účet Okresnej prokuratúry v Trenčíne.

	Obvinená doposiaľ nebola súdne trestaná ani priestupkovo riešená.

	Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvinenej a jej osobné a majetkové pomery, som dospel k záveru, že takýto spôsob rozhodnutia je dostačujúci.

	Vzhľadom na splnenie podmienok pre schválenie zmieru a zastavenie trestného činu rozhodol som tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriel Žedényi
prokurátor